open-index/open-wikipedia-markdown huggingface dataset:
Jef Raskin

**Jef Raskin** (* 9. marec 1943, New York, USA – † 26. február 2005, Pacifica, Kalifornia, USA) bol americký inžinier a vývojár, najznámejší pre podiel na projekte Apple Macintosh koncom 70. rokov 20. storočia.

Raskin vyštudoval matematiku a filozofiu na Newyorskej štátnej univerzite. Jeho prvým programom vytvoril ako súčasť diplomovej práce. So Stevom Wozniakom a Stevom Jobsom sa zoznámil po uvedení počítača Apple II. Jobs najal Raskinovu spoločnosť na napísanie manuálu pre Apple II BASIC a zakrátko, v januári 1978 sa Raskin stal 31. zamestnancom Apple Computer. 
Spočiatku sa podieľal najmä na dokumentácii a testovaní. V roku 1979 stál pri zrode projektu Macintosh, pre ktorý tiež prijal do zamestnania Billa Atkinsona, ďalšieho vývojára Macintosha. Raskin opustil Apple v roku 1982.

Neskôr sa venoval prevažne publicistike a hudbe. Zomrel na rakovinu vo veku 61 rokov.

## Dielo
* *The Humane Interface*, Addison-Wesley, 2000, ISBN 0-201-37937-6 (dt.: *Das intelligente Interface*, ISBN 3-8273-1796-7)
* *A Hardware-Independent Computer Drawing System Using List-Structured Modeling: The Quick-Draw Graphics System*, Pennsylvania State University, 1967

## Iné projekty

## Externé odkazy
* Recollections of the Macintosh project   
* Folklore.org 
* Ein Schalter ist eine Welt 
* Jef the movie  
* Eine Idee von Jef Raskin 

Kategória:Vynálezcovia USA
Kategória:Apple
Kategória:Osobnosti z New Yorku
Kategória:Úmrtia na rakovinu pankreasu
Gabriel Balkovič

**Gabriel Balkovič** (* 23. marec 1827, Slovenská Ľupča† 7. september 1878, Poniky) bol slovenský kultúrny pracovník.

Jeho otec bol Ján Balkovič, jeho matka bola Rebeka rod. Markušovská.

## Životopis
Študoval na evanjelickom lýceu v Banskej Štiavnici. Od roku 1846 pôsobil ako učiteľ na cirkevnej škole v Hodruši, kde roku 1847 založil verejnú slovenskú knižnicu. V rokoch 18501878 pôsobil ako notár v Ponikách. Venoval sa kultúrnej práci, rozvoju školstva a šíreniu slovenskej tlače. Prispieval do Štúrových Slovenských národných novín, neskôr do Lichardovho Obzoru. Za účasť v revolúcii 18481849 ho dvakrát väznili. Veršované spomienky na väzenie zostali zväčša v rukopisoch.
náhľad|vpravo|Hrob Gabriela Balkoviča na cintoríne v obci Poniky
## Literatúra
* *[[Slovenský biografický slovník]]*

## Externé odkazy
* 

Kategória:Slovenskí kultúrni pracovníci
Kategória:Osobnosti zo Slovenskej Ľupče
Tatjana Balkovicová

**Tatjana Balkovicová** (rod. **Čipková**; * 7. február 1945, Slovenská Ľupča) je slovenská kostýmová výtvarníčka.

## Životopis
V roku 1964 absolvovala SUPŠ v Bratislave. V rokoch 1964-1966 výtvarná návrhárka Ústredia ľudovej umeleckej výroby v Bratislave, od 1966 kostýmová výtvarníčka ČST v Bratislave, spolupracovala predovšetkým s redakciou programov pre deti a mládež.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí výtvarníci
Kategória:Osobnosti zo Slovenskej Ľupče
Konštantín Bauer

**Konštantín Bauer** (* 24. november 1893, Slovenská Ľupča – † 28. december 1928, Košice) bol  slovenský maliar.

## Životopis
Konštantín Bauer sa narodil 24. novembra 1893 v Slovenskej Ľupči v úradníckej rodine. Detstvo prežil v Banskej Bystrici. Ako pätnásťročný sa s rodičmi presťahoval do Košíc, kde vyštudoval strednú školu. Po absolvovaní štúdia strojného inžinierstva na technike v Budapešti v roku 1915 krátko pracoval ako inžinier v Novom Meste pod Šiatrom. V rokoch 1916 – 1918 pôsobil ako železničný inžinier v Sedmohradsku a potom ako civilný zamestnanec na Ministerstve vojny vo Viedni. Po návrate do Košíc vstúpil do služieb mesta, kde od roku 1919 až do smrti (zomrel 8. decembra na následky pľúcnej choroby) pracoval ako technický vedúci košickej mestskej elektrárne. 

Konštantín Bauer bol maliarom – samoukom. Maľbe sa venoval už počas štúdií. Krátky čas bol žiakom súkromnej maliarskej školy Elemíra Halásza-Hradila v Košiciach. Maliarskej tvorbe sa venoval popri zamestnaní. Debutoval na prelome rokov 1915 a 1916 ako hosť na výstave deviatich košických maliarov v priestoroch vyššieho gymnázia premonštrátov v Košiciach. V roku 1919 sa zúčastnil na výstave Košickí výtvarní umelci vo Východoslovenskom múzeu. S Josefem Jamborem moravským maliarom, Švabinského žiakom, vystavoval Konštantín Bauer v roku 1921 v košickom múzeu. V roku 1923 sa zúčastnil ďalšej výstavy košických výtvarných umelcov usporiadanej Východoslovenským múzeom. V Salóne Rembrandt vystavoval v roku 1925 spolu s ďalšími štyrmi košickými výtvarníkmi. V roku 1927 pripravilo Východoslovenské múzeum výstavu súborného diela Konštantína Bauera. Po úspechu tejto výstavy chystal Konštantín Bauer na jar 1929 výstavu v Budapešti, avšak predčasná smrť mu jeho plány zmarila. Od 7. - 28. apríla 1929  pripravilo Východoslovenské múzeum posmrtnú výstavu Bauerovho diela, ktorú následne v decembri pod názvom *"Umelecká pozostalosť Konštantína Bauera"* preniesli do Čierneho orla v Prešove.

## Literatúra
* *[[Slovenský biografický slovník]]*

## Iné projekty

            
## Externé odkazy
* 
* 

## Zdroje
* *Bauer Konštantín 1893 – 1928.* Galéria Júliusa Jakobyho v Košiciach, 1994. (katalóg)

Kategória:Slovenskí maliari
Kategória:Osobnosti zo Slovenskej Ľupče
AIM

**AIM** môže byť:
* komunikačný program (instant messenger), pozri AOL Instant Messenger
* Asociácia internetových médií
* americká družica programu Explorer, pozri Aeronomy of Ice in the Mesosphere
* odbor medicíny: Anesteziológia a intenzívna medicína
Mlynský potok (prítok Belej)

**Mlynský potok** je potok na hornom Liptove, na území okresu Liptovský Mikuláš. Je to pravostranný prítok Belej, meria 8,1 km a je tokom IV. rádu. 

Tečie v Liptovskej kotline, pramení v časti Smrečianska pahorkatina, severozápadne od obce Pribylina, v lokalite Jelšiny v nadmorskej výške okolo 840 m n. m. Na hornom toku tečie juhozápadným smerom a preteká cez prírodnú rezerváciu Švihrová so zachovanými slatinno-rašeliniskovými biocenózami. V lokalite Vavrišovský háj sa stáča a tečie severojužným smerom, potom vytvára oblúk prehnutý na východ a z ľavej strany priberá Teplicu. Následne sa opäť stáča na juhozápad, preteká okrajom obce Vavrišovo, kde zľava priberá Brezinku a sprava krátky prítok prameniaci východne od kóty 729,0 m. V blízkosti Kaleníka pokračuje viac juhojuhozápadným smerom, sprava priberá Črmník a preteká obcou Liptovský Peter. Za obcou sa stáča, na krátkom úseku tečie severojužným smerom a juhovýchodne od stredu obce, už v blízkosti mesta Liptovský Hrádok, sa v nadmorskej výške 656,0 m n. m. vlieva do Belej.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Liptovský Mikuláš
Črmník (prítok Mlynského potoka)

**Črmník** je potok na hornom Liptove, na území okresu Liptovský Mikuláš. Je to pravostranný prítok Mlynského potoka, meria 3,7 km a je tokom V. rádu. 

Tečie Liptovskou kotlinou, časťou Smrečianska pahorkatina, pramení medzi obcami Jakubovany a Pribylina, v lokalite Črmník v nadmorskej výške približne 775 m n. m. Tečie viac-menej severojužným smerom, na hornom toku skôr juhojuhozápadným smerom, po pribratí pravostrannej Mokrade (739,0 m n. m.) pokračuje na juh. Preteká okrajom rekreačnej osady Kaleník, prudko sa stáča na východ a južne od osady (v priestore medzi obcami Vavrišovo a Liptovský Peter) ústi v nadmorskej výške cca 679 m n. m. do Mlynského potoka.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Liptovský Mikuláš
Shania Twain

**Shania Twain** (rodená **Eileen Regina Edwards**, * 28. august 1965 Windsor, Ontário) je kanadská speváčka country a popovej hudby, predovšetkým v USA. Jej najúspešnejší album je *[[Come On Over]]* z roku 1996, ktorým sa zaradila medzi najpredávanejšie sólové speváčky v dejinách. Pravidelne sa umiestňuje aj na popredných miestach v anketách o najpríťažlivejšiu ženu planéty. Svoje meno má od nevlastného otca, ktorým bol Jerry Twain. S ním sa presťahovala do mesta Timmins v severnej časti Ontária. Shania Twain žije striedavo v Kanade a Švajčiarsku. Jej biologický otec Clarence Edwards a jej biologická matka Sharon Edwards sa rozviedli roku 1967. Eileen má dve sestry, Carrie-Ann a Jill. Eileen verejne spievala už keď mala osem rokov po kluboch, zábavách a dedinských podujatiach.

## Referencie

## Iné projekty

Kategória:Kanadské country speváčky
Kategória:Kanadské popové speváčky
Kategória:Interpreti Mercury Records 
Kategória:Kanadskí vegetariáni
Kategória:Osobnosti z Windsoru (Ontário)
Azur

**Azur** je prvá v NSR vyrobená umelá družica, určená na meranie prúdov protónov rozličných energií. Štartovala 8. novembra 1969 pomocou americkej rakety Scout na dráhu s perigeom 381 km, apogeom 3&nbsp;200 km a sklonom 101°. Hmotnosť 22,2 kg.

Kategória:Umelé družice Zeme
Kategória:Vedecké družice
Kategória:Nemecké umelé družice
Kategória:Kozmonautika v 1969
Teatro Amazonas

[300px|thumb|''Teatro Amazonas'' v meste [Manaus]]
**Teatro Amazonas** (slov. *Amazonské divadlo*) je neorenesančná budova opery dokončená roku 1896 nachádzajúca sa v brazílskom meste Manaus. Arkády a balkóny podopierané vysokými štíhlymi stĺpmi, ktoré rozčleňujú jej priečelie, jej dodávajú secesnú eleganciu. Nad nimi je oblúkový štít s bohatou reliéfnou výzdobou.

Kategória:Manaus
Kategória:Operné budovy
Manaus

**Manaus** je hlavné a súčasne najväčšie mesto brazílského spolkového štátu Amazonas. 

Nachádza sa na rieke Amazonke tesne pod ústím rieky Rio Negro, uprostred Amazonského pralesa, najväčšieho tropického dažďového pralesa na svete. 

V minulosti to bolo bohaté mesto, ktoré profitovalo z vývozu kaučuku. Z týchto čias ostal len pamätník - Teatro Amazonas.  

Mesto hostilo zápasy Majstrovstiev sveta vo futbale 2014 na štadióne Arena da Amazônia. 

V Manause žije v roku (2020) 2 219 580 obyvateľov.

## Referencie

## Zdroj


Kategória:Mestá v Brazílii
Kategória:Sídla v Amazonas (štát v Brazílii)
Teplica (prítok Mlynského potoka)

**Teplica** je potok na hornom Liptove, na území okresu Liptovský Mikuláš. Je to ľavostranný prítok Mlynského potoka, má dĺžku 3 km a je tokom V. rádu. 

## Prameň
Preteká Liptovskou kotlinou, časťou Smrečianska pahorkatina, vyviera na okraji intravilánu obce Pribylina v nadmorskej výške okolo 775 m n. m. 

## Opis toku
Najprv tečie juhojuhozápadným smerom okrajom obce, oblúkom sa stáča viac na západojuhozápad a sprava priberá prítoky z oblastí Švihrovej a Trhového. Napokon sa stáča na juhozápad a severne od obce Vavrišovo ústi v nadmorskej výške cca 721 m n. m. do Mlynského potoka.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Divina (potok)

**Divina** je potok na Hornom Považí, v severozápadnej časti okresu Žilina. Je to pravostranný prítok Váhu, meria 9,5 km a je tokom III. rádu.

## Prameň
Pramení v Javorníkoch na južnom svahu Kazíckej Kýčery (910,4 m n. m.) v nadmorskej výške cca 780 m n. m.

## Smer toku
Od prameňa tečie sprvu na krátkom úseku na juhovýchod, potom pokračuje k osade Hucerovci severojužným smerom. Na hornom konci obce Divina tečie juhojuhovýchodným smerom, ďalej sa postupne stáča a k ústiu pokračuje severojužným smerom.

## Geomorfologické celky
*Javorníky, podcelky: 
**Vysoké Javorníky, časť Rakovská hornatina
**Nízke Javorníky, časť Rovnianska vrchovina

## Prítoky
*pravostranné: prítok z juhojuhozápadného svahu Čierťaže (856,8 m n. m.), Lúcky potok 
*ľavostranné: krátky prítok zo západoseverozápadného svahu Ráztoky (865,5 m n. m.), prítok z južného svahu Ráztoky, prítok spod sedla pod Ráztokou, prítok prameniaci severne od Lopatovho vŕšku (522,5 m n. m.), prítok prameniaci západoseverozápadne od kóty 617,0 m, prítok zo severozápadného svahu Janušova (561,9 m n. m.), prítok zo západného svahu Janušova, prítok z juhozápadného svahu Závršia (608,8 m n. m.) a prítok zo severného svahu Hory (626,4 m n. m.)

## Ústie
Divina sa vlieva do vodnej nádrže Hričov južne od obce Divinka v nadmorskej výške približne 320 m n. m.

## Obce
*Divina a osady Parížovci, Papučíkovci, Hucerovci a Bál(i)ovci 
*Divinka

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Žilina
B 1300

**B 1300** je bulharská vedeckovýskumná družica, určená na registráciu ionosferickej plazmy, toku vysokoenergetických častíc, elektrického a magnetického poľa a svetla nočnej oblohy, vypustená sovietskou kozmickou raketou 7. augusta 1981 v rámci programu Interkozmos na počesť 1&nbsp;300. výročia založenia bulharského štátu.

Kategória:Umelé družice Zeme
Kategória:Vedecké družice
Kategória:Bulharské umelé družice
Kategória:Neaktívne družice
Kategória:Kozmonautika v 1981
Ray Holt

**Raymond M. Holt** bol spoluzakladateľom Microcomputer Associates, Incorporated, ktorá vynašla Jolt Microcomputer postavený na 6502 jadre.

Holt tvrdí že navrhol prvý mikroprocesor na svete, Central Air Data Computer pre stíhačky F-14 Tomcat, ešte jeden rok pred Intelom.

## Odkazy

http://www.microcomputerhistory.com/f14paper.htm
Anatomicko-terapeuticko-chemický klasifikačný systém

**Anatomicko-terapeuticko-chemický klasifikačný systém** (**ATC**) alebo **ATC klasifikácia** je určený na klasifikáciu liekov. Je pod správou Collaborating Centre for Drug Statistics Methodology (Kolaboračné centrum pre štatistiku a metodológiu liekov) Svetovej zdravotníckej organizácie. Prvýkrát bola ATC klasifikácia vydaná 1976.

Lieky sú klasifikované do skupín podľa toho na aký orgán alebo sústavu je zameraný ich terapeutický účinok a podľa svojich farmakologických a chemických vlastností.

## Klasifikácia
V ATC klasifikácii sú lieky klasifikované do skupín na piatich rôznych úrovniach.

### Prvá úroveň
Prvá úroveň, označovaná písmenom zaraďuje liek do anatomickej skupiny. Existuje 14 hlavných skupín.

### Druhá úroveň
Druhá úroveň označuje hlavnú terapeutickú skupinu a je označovaná dvoma arabskými číslicami.

### Tretia úroveň
Tretia úroveň označuje terapeutickú podskupinu a je označená písmenom.

### Štvrtá úroveň
Štvrtá úroveň označuje chemickú, terapeutickú alebo farmakologickú podskupinu a je označená písmenom.

### Piata úroveň
Piata úroveň ATC kódu označuje chemickú podskupinu a je označená dvoma arabskými číslicami.

## Externé odkazy
* Oficiálna stránka ATC spravovaná WHO Collaborating Centre for Drug Statistics Methodology
* ADC ČÍSELNÍK - centrálna elektronická databáza farmaceutických produktov registrovaných na Slovensku v správe súkromnej spoločnosti.
* Online vyhľadávanie v oficiálnej databáze liekov a zdravotníckych pomôcok Štátneho ústavu pre kontrolu liečiv.

Kategória:Farmakológia
Paleomagnetika

**Paleomagnetika** je odvetvie geomagnetiky, ktoré skúma rozloženie geomagnetického poľa a jeho zmeny v jednotlivých geologických obdobiach na základe štúdia remanentného magnetizmu niektorých magnetických minerálov v horninách. Na základe výskumov si možno utvoriť predstavu o fungovaní mechanizmu geomagnetického dynama, o pohyboch zemskej kôry atď. Určité magnetické vlastnosti majú prakticky všetky horniny a minerály. Na štúdium paleomagnetiky sú však dôležité hlavne minerály so silnejšou odozvou na magnetické pole ako napr. magnetit, hematit, pyrotit, goethit, lepidokrokit a iné. Pričom pre štúdium sa používa hlavne magnetit a hematit. Dôležitým aspektom pri meraní paleomagnetizmu je Curieho teplota, rozdielna pri jednotlivých mineráloch, ktorá indikuje, kedy minerál nadobúda magnetické vlastnosti. Ak je Curieho teplota prekročená minerál stráca svoje magnetické vlastnosti. Naopak, ak minerál ochladne pod túto teplotu, môže získať remanentný alebo indukovaný magnetický signál.

## Referencie

## Literatúra
* McElhinny, M. W.. 1973, Palaeomagnetism and plate tectonics, Cambridge University Press
* McElhinny, M. W., McFadden, P. L., 2000, Paleomagnetism: Continents and Oceans, Academic Press

Kategória:Magnetizmus
Studený potok

**Studený potok** môže byť:

* prítok Kamenistého potoka v povodí Hrona, pozri Studený potok (prítok Kamenistého potoka)
* prítok Oravy, pozri Studený potok (prítok Oravy)
* prítok Popradu, pozri Studený potok (prítok Popradu)
* prítok Rimavice v povodí Rimavy, pozri Studený potok (prítok Rimavice)
* prítok Struhára v povodí Handlovky, pozri Studený potok (prítok Struhára)
* prítok Turca v povodí Váhu, pozri Studený potok (prítok Turca)
* prítok Nitry, pozri Studený potok (prítok Nitry)

**Studený Potok** môže byť:

* časť obce Veľká Lomnica
ATC kód A

**ATC kód A** označuje liečivá určené pre tráviaci trakt a metabolizmus.

## Podkategórie
* A01 - Stomatologické prípravky
* A02 - Antacidá, liečivá peptického vredu a antiflatulencia
* A03 - Spazmolytiká, antiulceróza, antiflatulenciá
* A04 - Antiemetiká
* A05 - Hepatiká a liečivá ovplyvňujúce biliárny systém
* A06 - Laxatíva
* A07 - Antidiaroiká, črevné protizápalové liečivá/antiinfektíva
* A08 - Prípravky proti obezite, okrem dietetík
* A09 - Digestíva, vrátane enzýmových prípravkov
* A10 - Antidiabetiká
* A11 - Vitamíny
* A12 - Minerálne látky
* A13 - Toniká
* A14 - Anaboliká na systémové použitie
* A15 - Prípravky zvyšujúce chuť do jedla
* A16 - Iné prípravky ovplyvňujúce tráviaci trakt a metabolizmus

## Pozri aj
* Anatomicko-terapeuticko-chemický klasifikačný systém

Kategória:Liečivá
Kategória:ATC A – Tráviaci trakt a metabolizmus
Jan Černý-Niger

**Jan Černý** po latinsky **Niger de Praga** (* okolo 1456, Praha – † 1530, Prostějov) bol český lekár a kňaz Jednoty bratskej.

Študoval na pražskej univerzite, kde sa stal roku 1479 bakalárom. Potom sa súkromne venoval štúdiu lekárstva. Pravdepodobne na výzvu svojho mladšieho brata Lukáša Pražského sa usadil ako lekár v Litomyšli a vstúpil do Jednoty bratskej (pred rokom 1490). V rokoch 1499 – 1514 a od roku 1519 viedol liečebny dom v Prostějove. Jeho lekárska činnosť mala veľký ohlas, stal sa napríklad rodinným lekárom veľmoža Viléma z Pernštejna. 

## Literárna činnosť
Jan Černý napísal na základe vlastného štúdia herbár *Kniha lékařská, kteráž slove herbář aneb zelinář* (vydaný v Norimbergu roku 1517) a rozpravu o more. Súčasne bol autorom nábožensko-polemických traktátov, v ktorých hájil pôvodne názory českých bratov, ktoré sa obracali proti svetskej moci, majetku a vzdelaniu, napriek tomu, že jeho brat, biskup jednoty, zastával už novšie poňatie. 

## Zdroj
Gellner, G., *Jan Černý a jiní lékaři čeští do konce doby jagellonské*, Praha 1934

Kategória:Narodenia v 15. storočí
Kategória:Úmrtia v 1530
Kategória:Českí kňazi
Kategória:Českí lekári
Kategória:Osobnosti z Prahy
Baade

**Baade** môže byť:
* impaktný kráter na Mesiaci, juhovýchodne od Východného mora, pozri Baade (kráter)
* planétka v Pásme planétok, pozri 1501 Baade
* priezvisko, pozri Baade (priezvisko), napr.:
** Brunolf Baade, nemecký inžinier a univerzitný profesor (19041969)
** Carrie Ann Baadová, americká maliarka (* 1974)
** Else Jacobsenová, dánska plavkyňa, reprezentantka na LOH 1932 (19111965)
** Ernst-Günther Baade, nemecký vojak, generálporučík Wehrmachtu (18971945)
** Fritz Baade, nemecký ekonóm, sociológ, prognostik, futurológ a sociálnodemokratický politik (18931974)
** Knud Baade, nórsky maliar (18081879)
** Laura Baadová, nemecká herečka (* 1995)
** Michael Baade, nemecký spisovateľ a pedagóg (* 1944)
** Wilhelm Heinrich Walter Baade, nemecký astronóm (18931960)

## Pozri aj
* Baade 152, východonemecké dopravné lietadlo
Thrasamund

**Thrasamund** (* asi 450 - † 523) bol kráľ Vandalov a Alanov v rokoch 496-523 v severnej Afrike.

V roku 496 nastúpil na trón Gunthamundov mladší brat Thrasamund. Vládol 27 rokov a okrem Geisericha, dlhšie ako jeho predchodcovia. Podľa súdobých opisov bol človekom telesne a intelektuálne zdatným. Jeho postoj ku katolíkom bol nepriateľský, ale on sa uspokojil s nekrvavými perzekúciami. Počas jeho vlády dochádzalo k schopeniu sa kresťanstva, pričom význam Vandalov prevažne ariánskeho vyznania klesal. V krajine dochádzalo k častým povstaniam domorodých Berberov na juhu kráľovstva a ríša pomaly upadala. Po jeho smrti sa v roku 523 dostal na trón Hunerichov syn Hilderich.

Kategória:Narodenia v 5. storočí
Kategória:Úmrtia v 523
Kategória:Vládcovia Vandalov
Heuristický rozhovor

**Heuristický rozhovor** alebo **heuristika** je vo filozofii a najmä pedagogike metóda objasňovania a riešenia problémov (súvisiaca so sokratovskou metódou dialógov), pri ktorej sú účastníci dialógu privádzaní k riešeniu problémov pomocou otázok, príkladov, argumentov a protiargumentov.

## Heuristický rozhovor v pedagogike
Podstatou heuristického rozhovoru je problémová otázka, ktorá motivuje žiaka k úsiliu o samostatné riešenie problému. Heuristický rozhovor je náročný na premyslený postup učiteľa a na myslenie žiakov.

Kategória:Pedagogika
Kategória:Sokrates
ATC

**ATC** môže byť:

* Above The Clouds, hudobná skupina
* Adaptive Transform Coding
* Adari Tele Comp
* Advanced tactical center
* Advanced Technology Center
* Advanced Technology Center (DBCC)
* Agreement on Textiles and Clothing
* Air traffic control
* Air Training Command, predchodca Air Education and Training Command Amerického letectva
* Air Training Corps
* Air Training Corps (Nový Zéland)
* Air Transport Command, predchodca Military Air Transport Service
* ALCOA Technical Center
* "All-terrain (motor)cycle" — terénny motocykle, pozri terénne vozidlo
* All Things Considered, rozhlasová relácia v USA
* American Thermoplastic Company
* American Turkish Council
* Anatomicko-terapeuticko-chemický klasifikačný systém, systém na klasifikáciu liekov
* Aquarian Tabernacle Church
* Argentina Televisora Color, argentínska štátna televízia
* Artist trading cards
* Asia and The Pacific Ocean Trade Center
* A Touch of Class skr. ATC, nemecká eurodance skupina
*  horolezecký nástroj
* Athletic Trainer Certified
* Atlanta Transit Company, firma 1950 – 1972
* Audio Tele-Conference
* Austin Technology Council
* Austin Title Company
* Australian Telecommunications Commission, dnes Australian Telecommunications Corporation
* Autodesk Authorised Training Centre
* Automatic traction control
* Automatic Train Control
* "average total cost" = priemerné celkové náklady
* Anatomical Therapeutic Chemical Classification System for Human Medicines (ATC)
Jan František Beckovský

**Jan František Beckovský** (* 18. august 1658, Nemecký Brod, Česko – † 26. december 1722, Praha) bol český spisovateľ, historik, prekladateľ a rímskokatolícky kňaz.

Navštevoval gymnázium v Nemeckom Brode a Brne a od roku 1680 študoval filozofiu vo Viedni. Roku 1688 bol vysvätený na kňaza. Pôsobil ako správca nemocnice Elišky Přemyslovnej v Prahe.

## Dielo
Písal predovšetkým po česky, ale aj po latinsky a po nemecky.

* *Poselkyně starých příběhův českých* – impulzom na napísanie tejto knihy bola nedostupnosť kroniky Václava Hájka z Libočan. V kronike opravil niektoré nepresnosti a chyby. Vydal iba prvý diel (do roku 1526), druhý diel nedopísal, nevyšiel. Toto dielo je písané veľmi prokatolícky, zároveň však veľmi vlastenecky.
* *Druhý sloup nepohnutelnýho základu katolického živobytí*

Vytvoril najstarší zachovaný herbár v Česku, má 117 listov so zhruba 200 druhmi sušených rastlín, pri ktorých uvádza okrem latinských a nemeckých aj české názvy. Je z neho zrejmé, že bol len botanik – amatér, pretože niektoré rastliny sú chybne pomenované.

Preložil asi tridsať diel, predovšetkým životopisov svätých a iných náboženských spisov.

## Dielo v elektronickej podobe
* P''oselkyně starých přjběhůw cžeských, aneb, Kronyka cžeska, od prwnjho do nyněgssý země cžeské přjchozu dwauch knjžat charwátských Cžecha y Lecha, wlastnjch bratřj, až do stiastného panowánj cýsaře ržjmského, krále cžeského Ferdynanda I. : Díl 1.'' Praha: J. K. Geřabek, 1700. 1114 s. - dostupné v Digitálnej knižnici UKB

## Pozri aj
* Zoznam českých spisovateľov

## Iné projekty

## Externé odkazy
* Dvaasedmdesát jmen české historie (38/72) Jan František Beckovský na ceskatelevize.cz

Kategória:Českí náboženskí spisovatelia
Kategória:Českí historici
Kategória:Českí prekladatelia
Kategória:Českí rímskokatolícki kňazi
A Real Live One

***A Real Live One*** je druhý živý album a zároveň prvý zo série *Live, Dead One* britskej heavy metalovej skupiny Iron Maiden. Autorom coverov je Derek Riggs.

## Zoznam skladieb
# „Be Quick or Be Dead“ (Dickinson, Gers) - 3:16
# „From Here to Eternity“ (Harris) - 4:18
# „Can I Play with Madness“ (Dickinson, Harris, Smith) - 4:44
# „Wasting Love“ (Dickinson, Gers) - 5:47
# „Tailgunner“ (Dickinson, Harris) - 4:09
# „The Evil That Men Do“ (Dickinson, Harris, Smith) - 5:25
# „Afraid to Shoot Strangers“ (Harris) - 6:48
# „Bring Your Daughter...To the Slaughter“ (Dickinson) - 5:17
# „Heaven Can Wait“ (Harris) - 7:28
# „The Clairvoyant“ (Harris) - 4:29
# „Fear of the Dark“ (Harris) - 7:11

*(1) - Nahraté v Mannheime, Nemecko, 15. august 1992
*(2) - Nahraté v Kodaňi, Dánsko, 25. august 1992 
*(3) - Nahraté v ’s-Hertogenbosch, Holandsko, 2. september 1992 
*(4) - Nahraté v Paríži, Francúzsko,5. september 1992 
*(5) - Nahraté v Lausanne, Švajčiarsko, 4. september 1992 
*(6) - Nahraté v Bruseli, Belgicko, 17. august 1992 
*(7) - Nahraté v Štokholme, Švédsko, 29. august 1992 
*(9) - Nahraté v Reggio nell'Emilia, Taliansko, 12. september 1992 
*(8,10,11) - Nahraté v Helsinkách, Fínsko, 27. august 1992

## Single
* „Fear of the Dark (live)“                
**bonus: Hooks In You (live)“
vydané: 1. marec 1993

## Zostava
* Steve Harris (basgitara)      
* Dave Murray (gitara)
* Bruce Dickinson (spev) 
* Nicko McBrain (bicie) 
* Janick Gers (gitara)

## Zaujímavosti
* Všetky piesne boli zaznamenané počas turné *Fear of the Dark Tour*

Kategória:Albumy Iron Maiden
Kategória:Koncertné albumy z 1993
Ondavka

**Ondavka** môže byť:

* obec v okrese Bardejov, pozri Ondavka (okres Bardejov)
* ľavostranný prítok Ondavy, pozri Ondavka (potok)
Tachykardia

[thumb|[Elektrokardiografia|EKG pacienta s tachykardiou]]
**Tachykardia** je trvalejšie zrýchlenie srdcového rytmu. U dospelých sa hovorí o tachykardii ak srdce bije rýchlejšie ako 100-krát za minútu. Keď je srdcový sťah prirodzený, hovoríme, že tento sťah vyvolal sinoatriálny uzol. Čiže z lekárskeho hľadiska  v srdcovom rytme dochádza k tachykardii ak sinoatriálny uzol vyvolá srdcový sťah viac ako 100 - krát za minútu. Vtedy tachykardia, čo je vlastne jedna z foriem srdcovej arytmie, človeka priamo neohrozuje na živote. Takejto tachykardii, keď impulzy sú vyvolávané sinoatriálnym uzlom hovoríme sínusová tachykardia, čo znamená, že akcia srdca je síce pravidelná, ale srdce bije zrýchleným rytmom. Sínusová tachykardia t.j. impulzy vyvoláva sinoatriálny uzol človeka priamo neohrozuje na živote, ale jednoznačne srdce vyčerpáva. Sínusová tachykardia nemusí znamenať vždy problém v samotnom srdci. Môže to byť reakcia na stres, hormóny štítnej žľazy alebo na množstvo iných podnetov. Ak má tachykardia pôvod v srdci, je nutné užívať betablokátory (lieky úpravu srdcového rytmu), liečba týmito liekmi však často krát trvá počas celý život pacienta. Ak sa sínusová tachykardia, ktorá má pôvod v srdcovom svale nezačne liečiť, môže prerásť do veľmi závažných arytmií ako je komorová tachykardia, ktorá človeka ohrozuje na živote.

## Externé odkazy
* https://www.techmed.sk/sinusova-tachykardia/
* https://www.vusch.sk/ochorenia/supraventrikularna-tachykardia/

Kategória:Kardiológia
AllMusic

***AllMusic*** (predtým *All Music Guide*, skr. **AMG**) je internetová metadátová databáza údajov o hudbe, ktorú prevádzkuje spoločnosť All Media Guide. 

V roku 1991 ju ako *internetovú príručku pre konzumentov hudobnej kultúry* spolu s matematikom Vladimirom Bogdanovom založil archivár populárnej kultúry Michael Erlewine. Prvú referenčnú príručku AMG vydala v nasledujúcom roku.

Kategória:Hudobné rebríčky
Kategória:Hudobné webové stránky
Ondava

**Ondava** je rieka na východnom Slovensku. Prostredníctvom svojich prítokov (Topľa a iných) odvodňuje územie okresov Bardejov (väčšina územia), Svidník, Stropkov, Vranov nad Topľou, Medzilaborce (juhozápadná časť), Humenné (západná časť), Michalovce (najzápadnejší pás územia) a Trebišov (sever územia). Sútokom s ľavostrannou Latoricou vytvára pri obci Zemplín v nadmorskej výške  rieku Bodrog. Podľa dĺžky je 8. najdlhšou riekou Slovenska.

## Vodné diela
Na Ondave sa nachádza vodné dielo Veľká Domaša, ktorá je zásobárňou úžitkovej i pitnej vody. Na vyrovnávanie prietokov slúži vyrovnávacia nádrž Malá Domaša.

## Geomorfologické celky
Ondava postupne preteká cez celky Ondavská vrchovina, Beskydské predhorie, Východoslovenská pahorkatina a Východoslovenská rovina.

## Prítoky
Najvýznamnejšími prítokmi z ľavej strany sú:
*Mirošovec
*Mostovka
*Jedľovský potok
*Ladomirka
*Chotčianka
*Vojtovec
*Brusnička
*Hrabovčík
*Oľka
*Ondavka

Z pravej strany sú to hlavne:
*Smilnianka
*Rusinec
*Hrabovčík
*Olšavka
*Syrový potok
*Kvakovský potok
*Kazimírsky potok
*Topľa
*Trnávka

## Obce
náhľad|Ondava pred Svidníkom po prvých júnových dažďoch na začiatku letného slnovratu
Ondava preteká cez nasledovné obce (aj okrajovo):

## Referencie

## Iné projekty

Kategória:Rieky na Slovensku
Kategória:Povodie Ondavy
Kategória:Povodie Bodrogu
Kategória:Vodné toky v okrese Bardejov
Kategória:Vodné toky v okrese Svidník
Kategória:Vodné toky v okrese Stropkov
Kategória:Vodné toky v okrese Vranov nad Topľou
Kategória:Vodné toky v okrese Medzilaborce
Kategória:Vodné toky v okrese Humenné
Kategória:Vodné toky v okrese Michalovce
Kategória:Vodné toky v okrese Trebišov
Registračné protokoly agentúrnych a operatívnych zväzkov Štátnej bezpečnosti

**Registračné protokoly agentúrnych a operatívnych zväzkov Štátnej bezpečnosti** (skrátene *Registračné protokoly*) sú záznamy, ktoré viedol štatisticko-evidenčný odbor Federálneho ministerstva vnútra a štatisticko-evidenčné útvary pri krajských správach Štátnej bezpečnosti a ich predchodcovia. Slúžili na podchytenie vzniku a pohybu zväzkovej agendy bývalej ŠtB, teda súborov dokumentov, zhromažďovaných a vedených útvarom ŠtB k určitej problematike alebo osobe.

V registračných protokoloch boli zaznamenávané všetky osoby alebo objekty kontrarozviedneho záujmu Štátnej bezpečnosti, sú preto hodnoverným svedectvom o činnosti ŠtB, o jej spolupracovníkoch, ale aj o prenasledovaných osobách.

## Vývoj registračných protokolov
Do konca roku 1950 vychádzal systém evidencií z nemeckého modelu. Bol prepojený na ďalšie pomocné evidencie, nefungoval teda samostatne. Od roku 1951 ho upravoval *Poriadok pre vedenie evidencií*, ktorý vydalo kolégium ministra vnútra. V ňom už bol použitý sovietsky model vedenia registrov zväzkov. K jeho zmene prišlo v roku 1954 rozkazom ministra vnútra. Od roku 1954 do roku 1962 boli registračné protokoly zväzkov agentúrnej a neagentúrnej povahy vedené oddelene. Zväzky neagentúrnej povahy boli totiž do roku 1958 registrované podľa druhu, napr. registračné protokoly zväzkov skupinových, objektových, evidenčných, osobných apod.

Od roku 1962 (s krátkou prestávkou v rokoch 19691971) sa viedol jednotný *Všeobecný registračný protokol*, v ktorom boli evidované všetky operatívne zväzky chronologicky.

Do roku 1958 sa registračné protokoly zachovali len čiastkovo a zlomkovite. Systematickejšie sa zachovali od roku 1958.

## Zverejnenie registračných protokolov
Ústav pamäti národa zverejnil na svojich internetových stránkach registračné protokoly vedené odbormi dislokovanými na území Slovenska, t. j. krajskými správami ŠtB a ich predchodcami (od roku 1974 tiež tzv. 12. správa ZNB).

## Kategórie vyskytujúce sa v registroch
* agent ŠtB
* rezident ŠtB
* informátor ŠtB
* dôverník ŠtB
* preverovaná osoba
* kandidát tajnej spolupráce
* nepriateľská osoba

## Externé odkazy
* Registračné protokoly na webe Ústavu pamäti národa (ÚPN)
* Vyhľadávanie v registračných protokoloch na webe ÚPN
* Registračné protokoly na webe českého Ústavu pre štúdium totalitných režimov (ÚSTR)
* Vyhľadávanie v archíve bezpečnostných zložiek ÚSTR

Kategória:Štátna bezpečnosť
Geometrický priemer

**Geometrický priemer <math>\bar x_G</math>** je druh priemeru. 

## Vzorec
Majme súbor s rozsahom n, vytvorený kladnými hodnotami. 
Geometrický priemer z nevytriedených dát je n– tá odmocnina z ich súčinu, teda

\bar x_G=\sqrt[n]{x_1\cdot x_2\cdots x_n}=\left(\, \prod_{i=1}^{n} x_i \right)^{\frac{1}{n}}

Napríklad, geometrický priemer čísel 2, 3, 6, 7, 7, 8, 9, 9, 9, 10 je 

\bar x_G=\sqrt[10]{2\cdot3\cdot6\cdot7\cdot7\cdot8\cdot9\cdot9\cdot9\cdot10}=\sqrt[10]{102 876 480} \approx 6,3

## Použitie
Je zrejmé, že geometrický priemer má zmysel iba pre dáta, v ktorých sú všetky hodnoty kladné čísla.

Geometrický priemer sa na rozdiel od aritmetického priemeru používa na koeficienty, napr. na výpočet priemerného rastu: ak rast cien bol postupne 20&nbsp;%, 10 %, potom 15 % pokles a 10 % rast, tak priemerný rast sa rovná (1,20&nbsp;· 1,10&nbsp;· 0,85&nbsp;· 1,10)1/4&nbsp;≅ 1,054, čiže priemerný rast je približne 5,4 %. Toto číslo vyjadruje, že výsledná cena by bola taká istá aj v prípade, ak by rast bol konštantný, každý rok 5,4 % (lebo 1,0544&nbsp;≅ 1,2&nbsp;· 1,1&nbsp;· 0,85&nbsp;· 1,1).

Geometrický priemer je vždy menší alebo rovný ako aritmetický priemer rovnakého súboru dát (a rovná sa mu iba v prípade, ak sú všetky hodnoty v súbore rovnaké). To umožňuje definovať aritmeticko-geometrický priemer, ktorý vždy leží medzi aritmetickým a geometrickým priemerom.

## Geometrický priemer logaritmov
Geometrický priemer je definovaný ako
:\left(\prod_{i=1}^n x_i\right)^{\frac{1}{n}}

Pri použití logaritmov možno súčiny zmeniť na súčty a umocňovanie na súčin:
:\exp\left[\frac1n\sum_{i=1}^n \ln x_i\right]

Tento vzorec opisuje aritmetický priemer logaritmov dát, ktorý sa potom použije ako argument exponenciálnej funkcie.

To znamená, že geometrický priemer možno chápať ako zovšeobecnený priemer s transformáciou *f(x)*&nbsp;= ln&nbsp;*x*.

## Externé odkazy
* Stredné hodnoty (Momenty polohy)

Kategória:Štatistika
Dag

**Dag** môže byť:
* skrátená podoba mena Dagobert, Dagomar a podobne
* directed acyclic graph – orientovaný acyklický graf
* Dagr (v nórskej mytológii)
* vrch po turecky, častá súčasť názvov tureckých vrchov 
* dekagram, značka
* skrátene Dagwood Bumstead, americká komiksová postava
* hudobná skupina USA v 90. rokoch 20. storočia, pozri Dag (hudobná skupina)
* pseudonym rakúskeho spisovateľa menom Daniel Glattauer
* krstné meno, napr.:
**Dag Daniš – slovenský komentátor 
** Dag Hammarskjöld – švédsky tajomník OSN
** Dag Nasty – člen punk-rockovej skupiny DC Hardcore
** Dag Palovič – slovenský moderátor a obchodník
** Dag Prawitz – švédsky filozof a logik

**DAG** môže byť:
* Barstow-Daggett Airport v Kalifornii, kód letiska IATA
* *DAG-Gebiet*, rezidenčná oblasť v meste Stadtallendorf
* Demented Are Go, hudobná skupina 
* Deputy Attorney General
* Deutsch-Arabische Gesellschaft
* Deutsch-Armenische Gesellschaft
* Deutsche Afrika-Gesellschaft
* Deutsche Angestellten-Gewerkschaft
* Deutsche Atlantische Gesellschaft
* Deutsche Automobilgesellschaft
* Deutsches Auslieferungsgesetz
* Development Assistance Group
* Diacylglycerol
* „Directorate for Geographical Affairs“ anglický názov organizácie prevádzkovanej Libanonskou armádou, zodpovednej za manažovanie geopriestorových informácií o Libanone 
* Donauschwäbische Arbeitsgemeinschaft
* *Dynamit AG* (predtým *Alfred Nobel & Co.*; neskôr, od 1959 – Dynamit Nobel)
A Real Dead One

***A Real Dead One*** je tretí živý album a zároveň druhý zo série *Live, Dead One* britskej heavy metalovej skupiny Iron Maiden. Autorom obalov je Derek Riggs.

## Zoznam skladieb
# „The Number of the Beast“ (Harris) - 4:54
# „The Trooper“ (Harris) - 3:55
# „Prowler“ (Harris) - 4:15
# „Transylvania“ (Harris) - 4:25
# „Remember Tomorrow“ (DiAnno, Harris) - 5:52
# „Where Eagles Dare“ (Harris) - 4:49
# „Sanctuary“ (DiAnno, Harris, Murray)
# „Running Free“ (DiAnno, Harris) - 4:53
# „Run to the Hills“ (Harris) - 3:48
# „2 Minutes to Midnight“ (Dickinson, Smith) - 3:57
# „Iron Maiden“ (Harris) - 5:24
# „Hallowed Be Thy Name“ (Harris) - 7:51

*(1) - Nahraté v Kodani, Dánsko, 25. august 1992
*(2,11) - Nahraté v Helsinkách, Fínsko, 27. august 1992
*(3) - Nahraté v Ríme, Taliansko, 30. apríl 1993
*(4,5) - Nahraté v Essene, Nemecko, 17. apríl 1993
*(6) - Nahraté v Arnheme, Holandsko, 9. apríl 1993
*(7,8) - Nahraté v Lausanne, Švajčiarsko, 27. máj 1993    
*(9) - Nahraté v Ostrave, Česko, 5. apríl 1993
*(10) - Nahraté v Paríži, Francúzsko, 10. apríl 1993    
*(12) - Nahraté v Moskve, Rusko, 4. jún 1993

## Single
* „Hallowed Be Thy Name (live)“
**bonus: „The Trooper (live)“
vydané: 4. október 1993

## Zostava
* Steve Harris (basgitara)
* Dave Murray (gitara)
* Bruce Dickinson (spev)
* Nicko McBrain (bicie) 
* Janick Gers (gitara)

## Zaujímavosti
* Nahrávalo sa počas turné *Real Live Tour* a *Fear of the Dark Tour*.

Kategória:Albumy Iron Maiden
Kategória:Koncertné albumy z 1993
Hilderich

**Hilderich** (* 457 - † 533) bol kráľ Vandalov a Alanov v rokoch 523530 v severnej Afrike.

Bol už starší keď sa konečne dočkal vlády, ktorú mu tak húževnato pripravoval jeho otec Hunerich. Na rozdiel od svojich predkov zásadne zmenil štátnu politiku voči katolíckej cirkvi a dokonca podporoval katolíkov, čím si znepriatelil väčšinu vandalského národa (prevažne Ariánov). S Byzantskou ríšou nadviazal priateľské styky a zrejme kvôli tomu vzťahu Hilderich vypovedal spojeneckú zmluvu s Ostrogótmi. To sa mu stalo osudným. Porážka vandalského vojska od Berberov a Maurov bola tou poslednou kvapkou trpezlivosti vandalskéj šľachty. V máji v roku 530 ho povstalci pod vedením Gelimera zosadili a uväznili. 19. mája sa Gelimer vyhlásil kráľom. Zosadenie Hildericha poskytlo zámienku Byzantskému cisárovi Justiniánovi na poslanie vojenskej výpravy na čele s vojvodcom Belisarom. Ešte skôr než dorazili vojenské jednotky bol Hilderich okolo júna v roku 533 v Kartágu zavraždený.

Kategória:Narodenia v 457
Kategória:Úmrtia v 533
Kategória:Vládcovia Vandalov
Kategória:Zavraždení vládcovia
KVP

**KVP** môže byť skratka pre:
* Košický vládny program
* mestskú časť Košíc Sídlisko KVP, súčasť okresu Košice II, pozri Košice – mestská časť Sídlisko KVP
* kvantifikáciu proteinúrie, resp. kvantitatívnu proteinúriu, pozri proteinúria
* bývalú politickú stranu:
** Konzervatívnu ľudovú stranu (nem. *Konservative Volkspartei*) pôsobivšiu v Nemecku v rokoch 19301932, pozri Konzervatívna ľudová strana
** Katolícku ľudovú stranu (nem. *Katholische Volkspartei*) pôsobiacu v Poľsku v rokoch 19211939, po roku 1927 pod názvom Nemecká katolícka strana (*Deutsche Katholische Volkspartei*) a po roku 1933 pod názvom Kresťanská nemecká ľudová strana (*Christliche Deutsche Volkspartei*), pozri Kresťanská nemecká ľudová strana
** Katolícku ľudovú stranu (hol. *Katholieke Volkspartij*) pôsobivšiu v Holandsku v rokoch 19451980, pozri Katolícka ľudová strana
* Kasárňovanú ľudovú políciu (nem, *Kasernierte Volkspolizei*), polovojenskú organizáciu vo Východnom Nemecku, predchodkyňu Národnej ľudovej armády, pozri Kasernierte Volkspolizei

## Referencie
Signálny zväzok

**Signálny zväzok** v *[[Registračné protokoly agentúrnych a operatívnych zväzkov Štátnej bezpečnosti|Registračných protokoloch agentúrnych a operatívnych zväzkov]]* Štátnej bezpečnosti bol vedený na osoby podozrivé z trestnej činnosti (činnosti proti komunistickému právnemu poriadku). Jeho cieľom bolo „preverenie signálu“, t. j. potvrdenie alebo vyvrátenie podozrenia.

Nejde o zväzok tajného spolupracovníka a bol založený bez vedomia preverovanej osoby.

Kategória:Štátna bezpečnosť
Copyleft

thumb|right|Symbol copyleftu

**Copyleft** je zvláštne použitie autorského práva. Pri vytvorení odvodeného diela z diela, ktoré je dostupné len pod licenciou copyleft, musí byť toto odvodené dielo ponúkané pod rovnakou licenciou ako pôvodné dielo. Termín copyleft je slovnou hračkou, v anglickom slove copyright je slovo right (právo, pravý, vpravo) nahradené slovom left (ľavý, vľavo), čím sa naznačuje, že princíp copyleftu je istým spôsobom opakom princípu copyrightu. Aj tradičné označenie copyrightu je písmeno C v krúžku otočené a ako symbol copyleftu sa používa prevrátené C v krúžku, no nemá to žiadny právny význam.

Princíp copyleftu vytvoril Richard Stallman a uplatnil ho v copyleft licenciách GPL a GFDL projektu GNU.

Copyleft sa pokladá za základ úspechu hnutia slobodného softvéru. Niektorí dokonca vravia o copylefte ako o evolučnom kroku, ktorý vedie k rozvoju konkurencie na trhu softvéru. Trh softvéru je špecifický a vďaka prudkému rozvoju (veľký dopyt a malá ponuka) umožnil v pomerne krátkom čase vznik veľkých firiem. S kúpou programov a jeho používaním sa používateľ zaväzuje dodržiavať výrobcom stanovenú licenciu. Väčšina licencií programov, napríklad takmer všetky programy firmy Microsoft neumožňujú vytvárať odvodené diela alebo kópie a tie ďalej predávať. Pri porušení licencie, ktorá je vo väčšine prípadov mnohostranová a ťažko pochopiteľná, môže byť používateľ podľa zákona stíhaný. Omnoho jednoduchšie a pre používateľa výhodnejšie licencie majú napríklad programy slobodného softvéru. Slobodný softvér a odvodené diela sú chránené práve licenciami typu copyleft proti zneužitiu zo strany firiem, ktoré nechcú poskytovať používateľovi rovnaké práva. Väčšina autorov sú aj používatelia a výhody pre používateľov môžu byť aj výhody pre autorov.

Licencie copyleft sú označované ako licencie „vírusovej“ povahy. Ak iný autor pridá k programu kus kódu pod licenciou copyleft, potom je pôvodný program „infikovaný“ a musí byť tiež šírený pod licenciou copyleft. (Na druhej strane v prípade klasickej vírusovej infekcie sa infikovaný nemôže brániť, zatiaľ čo výrobca programov sa môže ľahko brániť tým, že kód pod licenciou copyleft nepoužije.)

Sloboda používania programu pod touto licenciou je obyčajne vykúpená absolútnou nepostihnuteľnosťou autora za škody, ktoré jeho dielo spôsobí.

Kategória:Autorské právo
Kategória:Slobodný softvér
Tacora

**Tacora** je vulkanický komplex, nachádzajúci sa na hraniciach Čile a Peru. Komplex je tvorený dvoma vulkanickými centrami Tacora (južnejšie umietnené) a Chupiquiña, ktorá leží severnejšie. Sopka je tvorená prevažne andezitmi, jej vrchol je pokrytý ľadovcami. Na východnej strane komplexu sa nachádzajú aktívne fumaroly, v sedle medzi centrami aj iné hydrotermálne aktivity.

## Externé odkazy
* www.volcano.si.edu  - stratovulkán Tacora na Global Volcanism Program 

Kategória:Sopky Čile
Kategória:Sopky Peru
Kategória:Stratovulkány
Parinacota

**Parinacota** je v súčasnosti neaktívny stratovulkán, nachádzajúci sa na hraniciach Čile a Bolívie na brehoch jazera Chungará. Symetrický 6&nbsp;384&nbsp;m vysoký vulkán je vlastne dvojitý vulkán s centrami *Parinacota* (6&nbsp;384&nbsp;m) a *Pomerape* (6&nbsp;222&nbsp;m) a je najjužnejší a najmladší člen vulkanickej skupiny Nevados de Payachata.

Približne pred 8&nbsp;000&nbsp;rokmi nastal kolaps krátera Parinacoty, pričom sa uvoľnila lavína kameňov s objemom 6&nbsp;km3, ktorá došla až do vzdialenosti 20&nbsp;km a vytvorila prirodzenú hrádzu, v súčasnosti jeden z okrajov jazera Chungará. Neskoršia aktivita znovu vybudovala stratovulkán do dnešnej podoby. Komplex je súčasťou národného parku Lauca National Park.

## Iné projekty
.

## Externé odkazy
* www.volcano.si.edu - stratovulkán Parinacota na Global Volcanism Program 

Kategória:Sopky Čile
Kategória:Sopky Bolívie
Kategória:Stratovulkány
Aritmetický priemer

**Aritmetický priemer** (\bar x), často len **priemer** alebo staršie **aritmetický stred**, je najjednoduchší druh priemeru. 
## Aritmetický priemer základného súboru <math>\mu</math>
Pre základný súbor (teda všetky hodnoty štatistického súboru) sa aritmetický priemer počíta podľa vzorca:

\mu = \frac {\sum_{i=1}^n x_i} n = \frac {x_1 + x_2 +...+ x_n} {n}
 
kde *n* je rozsah základného súboru. To znamená, že súčet hodnôt všetkých prvkov súboru sa vydelí celkovým počtom prvkov súboru. Aritmetický priemer môže mať i neceločíselnú hodnotu.

### Príklad
Pre zistenie aritmetického priemeru čísel *5*, *6* a *7* je potrebné najprv zistiť súčet všetkých čísel (*5 + 6 + 7 = 18).* Súčet je potom nutné vydeliť počtom čísel (v tomto prípade 3), čo znamená *18 / 3 = 6.* Aritmetický priemer čísel *5*, *6* a *7* je teda *6*.
## Výberový aritmetický priemer
Pre výberový súbor (teda výber hodnôt štatistického súboru) sa aritmetický priemer počíta nasledovne.

### Nespracované dáta
Pre nespracované dáta, ktoré nie sú v skupinách, je aritmetický priemer súčtom všetkých hodnôt vydelený počtom všetkých hodnôt.

\bar x = \frac {\sum_{i=1}^n x_i} n = \frac {x_1 + x_2 +...+ x_n} {n} 

kde x_i sú jednotlivé hodnoty, n je celkový počet hodnôt výberu.

### Vážený aritmetický priemer
Pre dáta rozdelené do podskupín, ktorých absolútne frekvencie sú známe, môžeme použiť aj vážený aritmetický priemer, ktorého váhy sú relatívne frekvencie. 

Pre množinu čísel x_1.x_2....x_n s odpovedajúcimi váhami w_1.w_2....w_n sa vážený aritmetický priemer vypočíta podľa vzťahu 

\bar x_w = \sum_{i=1}^n\frac { x_i w_i} {w_i} = \frac {x_1.w_1 + x_2.w_2 +...+ x_n.w_n} {w_1+w_2+...+w_n}

#### Príklad
Známky z matematiky v určitej triede sú uvedené v tabuľke. Zaujíma nás, aká je priemerná známka. 
Vážený priemer sa potom spočíta podľa vyššie uvedeného vzťahu:

x_w = \frac {1\times14+2\times6+3\times5+4\times4+5 \times 1} {14+6+5+4+1} = \frac {62} {30} = 2.0\bar 6

Priemerná známka je vážený priemer súboru, teda 2,07.

## Vlastnosti
* Každá množina intervalových a podielových dát má aritmetický priemer
* Priemer sa počíta zo všetkých hodnôt
* \sum \left( x_i - \bar x \right ) = 0 
* n . \bar x = \sum x_i
* \bar x je citlivý na neobyčajne malé alebo veľké hodnoty
* \bar x je citlivý na hrubé chyby
* Aritmetický priemer by sa nemal brať do úvahy, ak
** je štatistické rozdelenie dát viacvrcholové
** je štatistické rozdelenie dát asymetrické

## Referencie

Kategória:Štatistika
Kvadratický priemer

**Kvadratický priemer** (\bar x_K; po anglicky *root mean square*, skratka *RMS* alebo *rms*) je druh priemeru. 

## Vzorec
Je to (pre ľubovoľné reálne čísla) odmocnina zo súčtu štvorcov jednotlivých hodnôt, delená počtom meraní n , čiže

\bar x_K = \sqrt \frac {x_1^2 + x_2^2 +...+x_n^2} n
 
Napríklad kvadratický priemer z čísel 2, 3, 6, 7, 7, 8, 9, 10 je 

\bar x_K = \sqrt \frac {2^2 + 3^2 + 6^2 + 7^2 + 7^2 + 8^2 + 9^2 + 10^2} 8 = \sqrt \frac {392}{8} = 7

## Použitie
Kvadratický priemer sa obyčajne používa vo fyzike, kde sa často označuje ako efektívna hodnota.

## Referencie


Kategória:Štatistika
Harmonický priemer

**Harmonický priemer** (\bar x_H) je druh priemeru.

## Vzorec

Harmonický priemer (vždy z nenulových a kladných hodnôt) je definovaný ako podiel počtu meraní a sumy prevrátených hodnôt, čiže:

\bar x_H = \frac {n} {\sum \frac 1 x}= \frac{n}{\frac{1}{x_1} + \frac{1}{x_2} + \cdots + \frac{1}{x_n}} 

## Príklad
Napríklad harmonický priemer z čísel 2, 3, 6, 7, 7, 8 je:

\frac 6 {\frac 1 2 + \frac 1 3 + \frac 1 6 + \frac 1 7 + \frac 1 7 + \frac 1 8} = \frac 6 {1.4} \approx 4.3

## Použitie
Harmonický priemer sa používa na charakterizovanie hodnôt, ktoré predstavujú napríklad výkonové limity – teda dosiahnuť u každej osoby ten istý výkon pri rôznom čase alebo rôzny výkon za jednotku času (1. osoba urobí prácu za hod, teda jej hodinový výkon je, …,atď.) Tiež sa používa na výpočet priemernej rýchlosti, ak sú vzdialenosti konštantné a čas premenlivý. V prípade rôznych vzdialeností a rovnakých časov sa však musí použiť aritmetický priemer.

## Referencie


Kategória:Štatistika
Močový systém

thumb|Obličky od chrbta bez zobrazenej chrbtice
**Močový systém** alebo **urinárny systém** je orgánový systém, ktorý produkuje, uskladňuje a eliminuje (vylučuje) moč. U ľudí obsahuje 2 obličky, 2 močovody,  močový mechúr, 2 svalové močové zvierače a močovú rúru. Analogický orgán u bezstavovcov je nefridium.

## Iné projekty

Kategória:Vylučovacia sústava
Steffi Grafová

**Steffi Grafová** (neprechýlene Steffi Graf; * 14. jún 1969, Mannheim, Západné Nemecko) je bývalá nemecká profesionálna tenistka a bývalá svetová jednotka v ženskom tenisovom rebríčku WTA. Počas svojej profesionálnej kariéry sa jej podarilo vyhrať 107 turnajov WTA. V roku 1988 dokázala vyhrať kalendárny Grand Slam (výhra všetkých štyroch grandslamových turnajov v priebehu jedného kalendárneho roka). Je vydatá za bývalého amerického profesionálneho tenistu Andre Agassiho, s ktorým má syna a dcéru.

## Iné projekty

## Externé odkazy

Kategória:Nemeckí tenisti
Kategória:Víťazi Australian Open
Kategória:Víťazi French Open
Kategória:Víťazi Wimbledonu
Kategória:Víťazi US Open
Kategória:Víťazi Grand Slamu
Kategória:Olympijskí víťazi v tenise
Kategória:Nemeckí olympijskí víťazi
Kategória:Nemeckí strieborní olympijskí medailisti
Kategória:Víťazky Fed Cupu
Kategória:Medzinárodná tenisová sieň slávy
Kategória:Víťazi Hopmanovho pohára
Kategória:Osobnosti z Mannheimu